બીજી તરફ કોંગ્રેસના પ્રદેશ પ્રમુખ ભરતસિંહ સોલંકી પણ તાલાળા મતક્ષેત્રમાં પહોંચી ગયા છે. કોંગ્રેસ જશુભાઈ બારડના કુટુંબીને ટિકિટ આપીને સહાનુભૂતિ મત મેળવવાનો પ્રયાસ કરી રહી છે. વર્ષ ૨૦૦૨માં આ બેઠક પર જશુભાઈ બારડ ભાજપના ગોવિંદભાઈ પરમાર સામે હાર્યા હતા. આ બેઠક ચાર તાલુકામાં વહેંચાયેલી છે. તાલાળામાં બારડ પરિવારનું વર્ચસ્વ છે, જ્યારે ભાજપને મંડોરણા, સૂત્રાપાડામાંથી સરસાઈની આશા છે. આવતી કાલનો ચૂંટણી જંગ ભાજપ કે કોંગ્રેસ તરફ પલ્લું નમવાની દિશામાં મતદાન બાદ ભવિષ્ય નક્કી કરશે.